Kollár, Boris, predseda NR SR (2020-07-10):
Ďakujem. Teraz by mala vystúpiť pani poslankyňa Pivková. Ja by som, kolegovia a kolegyne, veľmi rád využil možnosť v rokováku. Môžem byť uprednostnený, ale musím upozorniť na jednu vec. A to vás chcem požiadať, či mi to takým nejakým všeobecným súhlasom dovolíte. Ja by som mal na tú, tie dve minúty odovzdať schôdzu, aby sa sem posadil nejaký kolega, bohužiaľ, nie je tu nikto. Ak mi to dovolíte, rád by som dve minúty krátko vystúpil, či mám súhlas od vás. (Súhlasná reakcia pléna.) Ďakujem pekne. (Predseda parlamentu sa presunul z miesta predsedajúceho za rečnícky pult. Reakcie z pléna.) Nebudem zdržiavať. Kolegyne, kolegovia, ja som veľmi rád, že takýto zákon vôbec prichádza do Národnej rady. Súhlasím s jednou stranou aj s vami (rečník ukázal najprv na pravú a potom na ľavú časť rokovacej sály). Keby bolo na nás, však od nás sa tomu venuje Peter Pčolinský veľmi intenzívne veľmi dlho, keby bolo na nás, tak zakážeme ten hazard úplne plošne. Absolútne s tým súhlasíme. Ale. Tuná musím povedať jednu vec: Človek nesme vyliať s tou vaničkou špinavej vody aj toho novorodenca. Už boli krajiny, keď sa urobila absolútna prohibícia. Už sme to videli v Amerike s alkoholom, už sme videli tunák v okolitých štátoch, keď zakázali ten hazard a čo sa udialo? Udialo sa to, že okamžite ten systém proste vznikol tak, že do; teraz z toho má niečo štát, nejaké poplatky, dane a tak ďalej, nejak to vie regulovať, lebo stále máme nad tým nejakú dozornú ruku a máme nad tým palec, ale keď to plošne zakážeme, strácame financie, strácame možnosť to regulovať a to celé odíde do čiernej, šedej ekonomiky. Okamžite nám tuná sa otvoria jak huby po daždi po celom Slovensku v pivniciach, v garážach, v rôznych tajných miestnostiach sa nám otvoria čierne tajné herne. Štát z toho nebude mať ani korunu, rodiny budú rovnako rozvrátené, lebo tam tí ľudia tie peniaze nechajú. Štát nebude mať na to absolútny dosah to regulovať. Čiže, pán poslanec Kotleba, ja súhlasím s vami, keby to bolo také jednoduché, že zakážme to a nič sa neudeje, hlasujem všetkými desiatimi za. Lenže toto už máme s tým reálne skúsenosti, že sa toto stalo v krajinách, ktoré to proste zakázali, potom sa vrátili späť, urobili ten krok späť. Lenže viete, čo sa udialo? Že už boli aj legálne, aj tie tajné. Tie tajné sa nezrušili. To už bolo. Správne bola tuná poznámka, neviem, od vašeho kolegu, že dnes nás klamú strašným spôsobom. Ja sa veľmi divím, ja budem sa aj pýtať pána ministra financií, čo s tým robí. Lebo keď minulého sme sa pýtali, ten na to kašlal. Presne, sú tu tie, tie kvízomaty. To znamená, že je to rovnaký hrací automat, hráte na tom rovnako a potom sa vám to nakoniec opýta a teraz príde tá veľká otázka: Jedna a jedna, myslíte, sú dva, tri alebo štyri? No úžasné! Tak to je ten, to je ten kvízomat proste alebo nejaký takýto mudrlantomat, ktorý proste vám dá debilnú otázku. Na obrázku vidíte, sú tam dva citróny a jeden pomaranč. Vidíte grapefruit? Alebo vidíte melón? A vy poviete: Nie, citrón. Stlačíte citrónik a už sa vám sypú peniaze. To znamená, že takto sme okrádaní, robia to rôzne mafiánske štruktúry, ktoré už dokonca sa vyhrážali našemu poslancovi Petrovi Pčolinskému, že ho zlikvidujú, už mal dokonca pridelenú ochranku, ktorú, lebo on jediný do toho v minulom volebnom období rýpal. Išiel po nich, rýpal, pýtal sa kontrolných orgánov, či to riešia. Samozrejme, že to nikto nerieši, lebo sú všetci skorumpovaní. Všetci na tom berú peniaze a nikto sa tvári, že to ani tu nemáme. Viete, koľko je tých kvízomatov? To sú tisíce tých kvízomatov a ničia tie rodiny úplne rovnako a my sa tu zaoberáme týmto a ešte sme, pri všetkej úcte, napádaní, že zrušme to celé a že sme nedostatoční. Viete, pán Kotleba, poďme riešiť tie kvízomaty, zrušme ich kompletne všetky. S tým začnime, lebo na to máme právo to urobiť. Lebo to nás okrádajú. Okrádajú naše rodiny, okrádajú tento štát o dane a si myslia, že s nami vydžubali. A robili to tak, že si dali nejaký smiešny posudok znalecký, urobený v Žiline, tiež znova kúpený, že to je proste niečo úplne iné. Houby s mákem je to iné. To je to isté, len, len ničia tie rodiny. Rozumiete ma? To znamená, že poďme na to, poďme ich všetkých pozatvárať! Zabaviť tie stroje. Poďme týmto. Tuto môžeme urobiť všetko naraz, ako hovoríte, plošne zakázať tie, tie, tie kvízomaty. Poďme do toho, kolegovia! Toto môžeme urobiť. Bod č. 2. Keď zakážeme úplne hazard, pôjde nám to do pivníc. Tam to už nezregulujeme, tam to nebudeme vedieť uchopiť a tam nám tie rodiny zase budú rozvrátené. To znamená, že mali by sme to vyvažovať, aby to bolo také proste, kde ešte môžeme ísť a kde už nám to pre, celé zbehne do zóny, kde štát nemá dosah. Takže preto som len chcel vystúpiť, aby som vám povedal, že to neni tak, že my to nechceme zrušiť. My to chceme všetci zrušiť. Keby bolo na nás, na pánovi starostovi, primátorovi, na každom, okamžite to dajme preč. Lenže toto vznikne z toho a to už nedokážeme vykynožiť. V tých štátoch, ktoré tento krok urobili a vrátili to späť, že povolili potom v nejakej forme, už sa to nedalo vykynožiť. To, čo vzniklo v tej šedej zóne, to už nedokázali. Takže neurobme tento, túto chybu, poučme sa z toho, čo urobili v zahraničí chyby, regulujme to pod tú mieru, pokiaľ to až bude únosné, tam to zastavme a poďme likvidovať tie tisíce a tisíce tých nezmyselných kvízomatov, ktoré rozvracajú rodinu rovnako. A my sa o nich vôbec nebavíme, sme úplne všetci happy, spokojní, vôbec sa o tom nebavíme a oni tunák sú. Zrušili sme tie automaty, aby to mohlo byť v každej krčme, na pumpe a tak ďalej. Ale kvízomat tam môže byť a on tam je znova. A chodia tam znova tí istí ľudia a rozvracajú sa tie isté rodiny, prídavky sa tam míňajú, nemajú tam žiadne karty, že či môžu hrať, nemôžu hrať, ako je to v kasínach. Vážení kolegovia, prosím vás pekne, na toto sa sústreďme a verím tomu, že to prejde konsenzom v celom parlamente. A ešte raz vám chcem poďakovať, že ste mi dovolili umožniť; pardon, už je tunák aj kolega, výborne; vystúpenie, ale dostal som taký všeobecný súhlas, aj keď je to proti poriadku rokovaciemu. Ďakujem pekne. (Potlesk.) A ospravedlňujem sa. (Doznievanie potlesku.)